ประจำเดือนเดือนพ.ค.มาวันที่18ค่ะ ไม่แน่ใจว่าหมดวันไหน มีเพศสัมพันธ์วันที่29และ30พ.ค.ค่ะ ใส่ถุงยางป้องกันค่ะ มีอาการเครียดและนอนดึก เดือนนี้ประจำเดือนยังไม่มา จะท้องรึป่าวคะ
สวัสดีค่ะ การที่ประจำเดือนยังไม่มา อาจเกิดจาก1.ยังไม่ถึงกำหนดวันที่ประจำเดือนควรจะมา เนื่องจากระยะห่างระหว่างรอบประจำเดือนที่ปกติ คือ 24-35 วัน ดังนั้น หากประจำเดือนครั้งล่าสุดมาวันที่ 18 พ.ค. ประจำเดือนในรอบนี้ อาจมาช้าได้ถึง 22 มิ.ย.ได้2. การตั้งครรภ์ เนื่องจากการใช้ถุงยางอนามัยนั้น จะมีโอกาสตั้งครรภ์ได้ตั้งแต่ 2%-18%3. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำให้รอประจำเดือนจนถึงวันที่ 22 มิ.ย. ก่อนค่ะ หากประจำเดือนไม่มา จึงควรตรวจหาการตั้งครรภ์ค่ะสำหรับอาการเจ็บหน้าอก หากเป็นทั้ง 2 ข้าง อาจเกิดจากการเปลี่ยนแปลงของฮอร์โมนและอาจเป็นอาการก่อนการมีประจำเดือนมาก็ได้ค่ะ